Штефани Граф

Штефани Граф (, 1973 оны 4 сарын 26-нд Клагенфуртад төрсөн) нь Австрийн хөнгөн атлетикч, дундын зайн гүйгч юм.

Тэрээр Австралийн Сиднейд болсон 2000 оны олимп болон Канадын Эдмонтонд зохиогдсон 2001 оны хөнгөн атлетикийн дэлхийн аварга шалгаруулах тэмцээний эмэгтэйчүүдийн 800 метрийн зайн гүйлтийн төрөлд хоёуланд нь Мозамбикийн Мариа де Лурдес Мутолагийн дараа хоёрдугаар байр эзэлж, мөнгөн медаль зүүжээ.

2000 оны олимпод түүний үзүүлсэн 1:56.64 минутын амжилт нь одоо ч Австрийн эмэгтэйчүүдийн 800 метрийн гүйлтийн дээд амжилт хэвээр байна. 

2010 оны 5 сард Австрийн сэргээшийн эсрэг байгууллага Графийн эсрэг мөрдлөг эхэлсэн. Тэд Хюманплазма лаборатори 30 орчим хөнгөн атлетикчид цусны сэргээшийн бэлтгэл хийхэд тусалж байсныг илрүүлсэн бөгөөд энэ талаар Граф цусаа тус лабораторид өгч байснаа хүлээн зөвшөөрсөн боловч өгсөн цусаа буцааж шахуулсан удаа байхгүй гэж мэдэгджээDoping probe opened against Olympic medalist Graf. Associated Press (2010-05-05). Retrieved on 2010-06-07..

Эшлэл

 Цахим хуудас 
Албан ёсны вэбсайт

Ангилал:Австрийн 200 метрийн гүйгч
Ангилал:Австрийн 400 метрийн гүйгч
Ангилал:Австрийн 800 метрийн гүйгч
Ангилал:Австрийн 1500 метрийн гүйгч
Ангилал:Австрийн олимпын мөнгөн медальтан
Ангилал:2000 оны зуны олимпод оролцогч
Ангилал:Австрийн олимпын оролцогч
Ангилал:Сэргээшийн тохиолдол хөнгөн атлетикт
Ангилал:Сэргээш Австрид
Ангилал:Австрийн Бүгд Найрамдах Улсын төлөөх гавьяаны мөнгөн хүндэт тэмдгийн шагналтан
Ангилал:Австрийн оны шилдэг тамирчин
Ангилал:Австрийн Социал Демократ Намын гишүүн
Ангилал:Австричууд
Ангилал:1973 онд төрсөн